stanford-oval/wikipedia huggingface dataset:
Sähköpurje
Tekniikka

Kun plasmaa virtaa sähköisesti varatun metallilangan ohitse, langan sähkökenttä poikkeuttaa plasman varattuja hiukkasia siirtäen metallilankaan liikemäärää. Koska elektronit ovat massaltaan protoneja paljon pienempiä niiden välittämät liikemäärät ovat mitättömiä.
Sähköpurje koostuu useista pitkistä ja ohuista sähköä johtavista alumiinilieoista. Purje saatetaan pyörimisliikkeeseen, mikä vetää lieat suoriksi. Sähköpurjeen vakauttamiseksi liekojen kärkiin asetetut niin sanotut etäyksiköt yhdistävät liekojen päitä apulieoilla. Etäyksiköt sisältävät apuliekojen kelat sekä työntövoimalaitteet, joilla voidaan käynnistää ja tarvittaessa säätää sähköpurjeen pyörimistä. Positiivisesti varatut lieat hylkivät Auringosta virtaavan plasman protoneja siirtäen liekoihin liikemäärää. Korkean positiivisen varauksen ylläpitämiseen sähköpurjeessa on elektronitykki, joka ampuu liekojen keräämiä elektroneja pois. Koska yhden liean kokema työntövoima riippuu sen sähköisestä potentiaalista, sähköpurjeella varustetun avaruusaluksen suuntaa voidaan ohjata säätämällä aluksen ja yksittäisten liekojen välistä sähkövastusta.
Tekniikka > Lieka

Sähköpurjeen lieat on suunniteltu kestämään mikrometeoroidien iskuja. Yksi niin kutsuttu Heytether-lieka koostuu yhdestä 50 mikrometrin paksuisesta päälangasta ja useista 25 mikrometrin paksuisista langoista, jotka liitetään päälankaan niin, että ne muodostavat useita silmukoita. Päälangan katketessa katkaisukohdan ehjään silmukkaan kohdistuu kuorma ja silmukka suoristuu.
Helsingin yliopiston Kumpulan kampuksella rakennettu automatisoitu liekatehdas pystyy tuottamaan 4-lankaista Heyther-liekaa 70 metriä vuorokaudessa. Kone ultraäänihitsaa kolme lankaa päälankaan sähköpurjetta varten kehitetyllä menetelmällä. Liitosten välinen etäisyys on noin senttimetri.
Tekniikka > Etäyksikkö ja apulieka

Liekojen toisiinsa törmäämisen estämiseksi niiden kärkiin on asennettu niin sanotut etäyksiköt ja niitä yhdistävät apulieat. Yksi etäyksikkö sisältää kaksi apuliekakelaa sekä sähköpurjeen pyörimisen käynnistämiseen ja säätöön käytetävän työntövoimalaitteen.
ESAIL-projektia varten rakennetussa etäyksikön prototyypissä oli kaksi vaitoehtoista työntövoimalaitetta – kylmäkaasu- tai ionimoottori. Myös aurinkopurje materiaalista tehtyä "fotonimelan" käyttöä on harkittu pyörimismäärän tuottajaksi.
Kahta etäyksikköä yhdistävä apulieka on ohutta UV-säteilyä vastustavaa kapton-nauhaa. Apulieka on rei'itetty, mikä lisää sen elastisuutta ja vähentää repeytymistä. Kiristettynä rei'itetty nauha muuttaa muotoaan, minkä ansiosta se kestää mikrometeoroidien iskuja paremmin.
Käyttö plasmajarruna

Maan magnetosfääri suojaa Maata aurinkotuulelta, joten sen sisäpuolella sähköpurjetta ei voida käyttää, mutta purjeen toimintaperiaatetta voidaan hyödyntää plasmajarrussa. Plasmajarrulla varustetut pienet satelliitit voitaisiin tuoda alas matalalta Maan kiertoradalta takaisin ilmakehään ja näin varmistettaisiin, ettei avaruuteen kertyvän avaruusromun määrä lisäänny. Jarrun yksittäinen lieka varataan negatiivisesti, jolloin se vetää Maan ionosfääristä ioneja puoleensa hidastaen satelliitin ratanopeutta. Plasmajarrun ei tarvitse poistaa liean keräämiä ioneja, sillä satelliitin rungon keräämä elektronivirta riittää kompensoimaan liean keräämän ionivirran.
Aiheesta muualla

electric-sailing.fi
Havainnekuva Aalto-1:n satametrisen liean laskemisesta.
Graeme Murphy

Graeme Lloyd Murphy AO (s. 1950 Melbourne) on australialainen koreografi ja oopperaohjaaja.
Murphy varttui Tasmaniassa. Hänen ensimmäinen opettajansa oli Kenneth Gillespie Launcestonissa. 14-vuotiaana hänet hyväksyttiin Melbournen Australian Ballet Schooliin. Siellä hän tapasi Janet Vernonin, josta tuli hänen pitkäaikainen ammattimainen ja henkilökohtainen kumppaninsa. Vuonna 1968 Murphy kutsuttiin liittymään Australian Balletiin. Hän pääsi myös Australia Council of the Artsin myöntämän stipendin turvin opiskelemaan New Yorkin Joffrey Balletiin. Vuosina 1970–1971 Murphy kiersi Yhdysvalloissa Australian Balletin Don Quixoten esittämisen merkeissä. Hän pääsi tanssimaan myös Isoon-Britanniaan.
Murphyn ensimmäinen koreografia oli Nino Rotan musiikkiin tehty Ecco le Diavole, joka kantaesitettiin Melbournen Princess Theatressa 17. heinäkuuta 1971. Vuonna 1976 Murphy palasi Janet Vernonin kanssa Australian Balletin palvelukseen. Vuoden 1976 lopussa hänet nimitettiin Sydney Dance Companyn johtajaksi. Hänen ensimmäinen sitä varten luotu teoksensa oli Margaret Sutherlandin musiikkiin koreografioitu Glimpses (1977). Murphy on osoittanut urallaan erityistä kiinnostusta 1900-luvun säveltäjien musiikkia ja australialaista musiikkia kohtaan. Vuonna 1984 hän aloitti oopperoiden ohjaamisen Opera Australialle. Ensimmäinen ohjaus oli Brian Howardin Metamorphosis, jota seurasi tuotanto Giacomo Puccinin Turandotista.
Murphy on saanut urallaan monia palkintoja ja tunnustuksia, joiden joukossa on kunniatohtorin arvoja. Vuonna 1999 National Trust of Australia antoi hänelle arvonimen National Living Treasure, ja vuonna 2003 hän sai Australian hallituksen myöntämän Centenary Medalin. Hänelle on myös myönnetty Australian Dance Awardeja.
Sésklon kulttuuri

Sésklon kulttuuri oli varhainen maanviljelykulttuuri neoliittisen ajan Kreikassa noin 5300–4400 eaa. Kulttuuri ulottui Kreikan Keski-Makedoniasta koko Thessaliaan ja Fthiotikseen. Se on saanut nimensä Sésklon kylästä, joka sijaitsee Thessaliassa lähellä Vólosta.
Sésklon kulttuurin edeltäjäkulttuurit toivat maanviljelyn Turkista Egeanmeren yli purjehtien Eurooppaan. Varsinaisen Sésklon kulttuurin aikoina Kreikassa oli suurehkojakin kyliä. Sésklon kulttuurin jälkeen nousi Dimínin kulttuuri.
Historia > Edeltäjäkulttuurit

Sésklon kulttuuria edelsivät muun muassa esikeraamiset, proto-Sésklon ja esi-Sésklon kulttuurit alkaen noin 7000 eaa. Ne toivat maanviljelyn Turkista Egeanmeren yli purjehtien Kreikkaan ja Eurooppaan. Kulttuurien asutukset muistuttivat muutamin osin Turkin Hacilaria eteläisessä Länsi-Turkissa. Kyliä rakannettiin mäkien huipuille, viljavien alankojen lähelle. Ihmiset viljelivät vehnää ja ohraa ja paimensivat vuohia ja lampaita, mutta heillä oli myös nautoja, sikoja ja koiria. Varhaisimmat talot tehtiin puusta tai mutatiilistä. Myöhemmin talot tehtiin kiviperustalle auringossa kuivatuista tiilistä.
Ehkä noin 6500 eaa. saapui Kreikkaan esikeraaminen neoliittinen kulttuuri, varmaa radiohiiliajoitusta tästä ei ole. Tähän kuuluivat monien kasvien viljely ja karjanhoito. Varhainen esikeraaminen maanviljelylöytöpaikka on Árgissa. Muita ovat Sésklo, Souflí Magoúla ja Achílleio. Talot olivat puoliksi maahan kaivettuja "kuoppataloja". Keramiikkaa yritettiin ehkä tuohon aikaan valmistaa auringossa kuivaamalla. Seuraava vaihe ennen proto-Séskloa tuotti varhaista keramiikkaa.
Proto-Sésklo 5800-5300 eaa. tuotti punaiseksi tai vaaleanpunaiseksi kiillotettua keramiikkaa, ja oli myös keramiikkaa, jossa oli valkeaan saviastiaan maalattuja punaisia kuvia. Proto-Sésklon tunnetuin löytöpaikka on Néa Nikomídeia. Talot olivat itä-länsisuunnassa ja suorakulmaisia, tammipylväiden varaan rakennettuja. Pylväiden ympärille oli kiedottu mudalla peitettyjä kaisloja. Mutatiiliä ei siellä käytetty. Talot olivat melko laajoja, esimerkiksi 8x8 metriä. Neljä taloa oli koottu isoksi kolmeosaiseksi rakenteeksi, joka saattoi olla temppeli tai päällikön maja. Kaksi pylväsriviä jakoi talon kolmeen osaan. Ensi vaiheessa talot ympäröitiin muurilla, myöhemmin syvillä vallihaudoilla.
Néa Nikomídeiassa oli ajalle tyypillinen ohra-vehnäkulttuuri, johon liittyivät lampaat, vuohet, sekä myös naudat ja siat. Sieltä on löydetty myös ajalle tyypillisiä lihavapakaraista naista esittäviä veistoksia. Näitä on löydetty "temppelistä", mistä on löydetty myös kaksi kiillotettua kivikirvestä ja piikivenpaloja. On löydetty myös "leimasinettejä" (kutsuttu myös nimellä pintaderas) ja savisia lingon ammuksia. Vainajat haudattiin asuinalueen sisälle, mutta talojen ulkopuolelle tai rauniotaloihin.
Osiin hajonnut esi-Sésklon eli Pre-Sésklon kulttuuri oli vain pohjoisessa Thessaliassa, ja toi Eurooppaan sydänsimpukkakeramiikan (impressed ware). Esi-Sésklon kulttuuri saapui pohjoisesta tai luoteesta. Esi-Sésklon kulttuuri oli hajaantunut moniin ryhmiin. Sésklon kulttuurin (edeltäjien) uskotaan synnyttäneen Starčevon kulttuurin ja myös vaikuttaneen nauhakeraamisen kulttuurin syntyyn.
Historia > Kukoistuskausi

Varsinaisen Sésklon kulttuurin kukoistuskautta oli keskineoliittinen kausi noin 5300–4400 eaa. Kulttuurin aikoina oli suurehkoja kyliä, joissa oli alakaupunki ja ”linnavuori”. Sésklon kulttuurin peruslöytöpaikka Sésklo oli kulttuurin kukoistaessa suuri linnoitettu kylä, jossa asui 3000-4000 asukasta ja jonka ala oli noin 25-30 eekkeriä. Tähän kulttuuriin liittyi 2-kerroksisisa taloja. Keskustan linnavuori oli valleilla ympäröity. Linnavuoressa oli monia suuria rakennuksia. Kulttuuri kävi kauppaa Egeanmeren eri puolille. Eteläisessä Kreikassa oli samoihin aikoihin toinen keskineoliittinen kulttuuri, joka tuotti Urfirnisin keramiikkaa.
Historia > Seuraajakulttuurit

Myöhäinen neoliittinen kulttuuri Kreikan seudulla oli Dimínin kulttuuri noin 4300–3300 eaa. Se jakautuu varhaisempaan myöhäisneoliittiseen Tsanglí-Arápi-vaiheeseen 4300-3800 eaa., ja myöhäiseen myöhäisneoliittiseen Otzáki-Dimíni-vaiheeseen 3800–3300 eaa. Sésklon kulttuurista lienee kehittynyt Välimeren rannoille levinnyt sydänsimpukkakeramiikka.
Further Down the Spiral

| Further Down the Spiral Nine Inch Nails |
| --- | --- | --- |

Remix-albumin tiedot
 Äänitetty : Unique Studios, New York 1994-1995
 Julkaistu: 1. kesäkuuta 1995
 Tuottaja(t): Trent Reznor, Rick Rubin, Chris Vrenna, Danny Hyde
 Tyylilaji: Industrial
 Kesto: 63.56 (USA versio)
 Levy-yhtiö: Nothing Records
Nine Inch Nailsin muut julkaisut
| The Downward Spiral 1994 | Further Down the Spiral 1995 | The Fragile 1999 |
Further Down the Spiral on Nine Inch Nails -yhtyeen vuonna 1995 julkaistu remix-albumi, joka pohjautuu vuoden 1994 menestysalbumiin The Downward Spiral. Albumi on yhtyeen myydyin remix-albumi, ja se on myynyt Yhdysvalloissa platinaa. Albumilla on mukana mm. kitaristi Dave Navarro Rick Rubinin Piggyn remix-versiossa, jonka Reznor otti NIN:n livesettiin mukaan myöhemmin, koska oli vakuuttunut sen paremmuudesta alkuperäiseen versioon verrattuna.[lähde? ]
The Downward Spiral -albumin kappaleet ”Mr Self Destruct”, ”Piggy”, ”Hurt” ja ”Eraser” ovat remix-kappaleina ja loput kappaleet ovat liitoksissa muuten albumin teemaan.
Albumista on julkaistu eri versio USA:ssa ja Isossa-Britanniassa, joissa on hieman eri kappalejärjestys ja kappaleluettelo.
Kappaleet

Kummatkin versiot sisältävät samanlaiset remixaukset kappaleista ”Piggy (Nothing Can Stop Me Now)”, ”The Art of Self Destruction, Part One”, ”The Downward Spiral (The Bottom)”, ”Eraser (Denial; Realization)” ja ”Self Destruction, Final” ja täysin uuden kappaleen ”At the Heart of It All”.
Kappaleet > USA (tunnetaan myös nimellä Halo 10)

”Piggy (Nothing Can Stop Me Now)” (remixaus Rick Rubin) (Dave Navarro kitarassa) – 4:02
”The Art of Self Destruction, Part One” (remixaus Nine Inch Nails, Sean Beavan, Brian Pollack) – 5:41
”Self Destruction, Part Two” (remixaus by J. G. Thirlwell) – 5:37
”The Downward Spiral (the bottom)” (remixaus John Balance, Peter Christopherson, Drew McDowall, Danny Hyde) – 7:28
”Hurt (Quiet)” (remixaus Trent Reznor) – 5:08
”Eraser (Denial; Realization)” (remixaus Balance, Christopherson, McDowall, Hyde) – 6:33
”At the Heart of It All” (Aphex Twin) – 7:14
”Eraser (Polite)” (remixaus Balance, Christopherson, McDowall, Hyde) – 1:15
”Self Destruction, Final” (remixaus J. G. Thirlwell) – 9:52
”The Beauty of Being Numb” (osa A: remixaus Nine Inch Nails, Beavan, Pollack; osa B: Aphex Twin) – 5:06
”Erased, Over, Out” (remixaus Balance, Christopherson, McDowall, Hyde) – 6:00
Kappaleet > UK (tunnetaan myös nimellä Halo 10 V2)

”Piggy (Nothing Can Stop Me Now)” (remixaus Rick Rubin) (Dave Navarro kitarassa) – 4:02
”The Art of Self Destruction, Part One” (remixaus Nine Inch Nails, Beavan, Pollack) – 5:41
”Self Destruction, Part Three” (remixaus by Thirlwell) – 3:28
”Heresy (Version)” (remixaus Charlie Clouser) – 5:19
”The Downward Spiral (The Bottom)” (remixaus by Balance, Christopherson, McDowall, Hyde) – 7:28
”Hurt (Live)” – 5:07
”At the Heart of It All” (Aphex Twin) – 7:14
”Ruiner (Version)” (remixaus Clouser) – 5:35
”Eraser (Denial; Realization)” (remixaus Balance, Christopherson, McDowall, Hyde) – 6:33
”Self Destruction, Final” (remixaus Thirlwell) – 9:52
Aiheesta muualla

nin.com
Halo 10 -sanoitukset (Arkistoitu – Internet Archive)
Halo 10 NINCollector.comissa
discogs.com: Further Down the Spiral (US CD)
discogs.com: Further Down the Spiral (UK CD)
Göran Petersson

Göran Krister Petersson (s. 4. heinäkuuta 1942) on ruotsalainen lakimies ja urheilujohtaja. Hän on toiminut Kansainvälisen olympiakomitean ruotsalaisedustajana ja Kansainvälisen Purjehtijaliiton puheenjohtajana.
Elämäkerta

Petersson suoritti juristin tutkinnon Lundin yliopistossa vuonna 1967 ja toimi lakimiehenä vuodesta 1977 lähtien. Hän työskentelee suuressa ruotsalaisessa lakitoimistossa Vingessä Göteborgissa.
Göran Petersson on kokenut kilpapurjehtija ja purjehdustuomari. Hän saavutti 505-luokassa useita mitaleja ja myöhemmin tuomarina mm. America’s Cupissa ja olympiapurjehduksissa tuomariston jäsenenä vuosien 1980, 1984 ja 1988 ja tuomariston puheenjohtajana 1992 ja 1996 kisoissa. Vuosien 2000 ja 2004 kesäkisoissa hän toimi olympiapurjehduksen teknisenä delegaattina. 2000-luvulla hän on toiminut urheilun kansainvälisissä järjestötehtävissä. Petersson on toiminut Ruotsin Purjehdusliitossa ja Kansainvälisen Purjehtijaliiton sääntökomiteassa 1970-luvun lopulta lähtien. Vuonna 1990 hänestä tuli Kansainvälisen Purjehtijaliiton sääntökomitean puheenjohtaja, vuonna 1994 kansainvälisen liiton varapuheenjohtaja ja vuonna 2004 hänet valittiin Kansainvälisen Purjehtijaliiton puheenjohtajaksi, missä tehtävässä hän toimi kahdeksan vuoden ajan vuoteen 2012. Tunnustuksena pitkäaikaisesta panoksesta kilpapurjehduksen hyväksi hänelle myönnettiin vuonna 2013 ISAF Beppe Croce-kunniapalkinto.
Kansainvälinen olympiakomitea (KOK) on lisännyt lajiliittojen edustajia  KOK:n jäsenistössä. Niinpä vuonna 2009 Göran Petersson valittiin Kansainvälisen olympiakomitean jäseneksi. Näin KOK:ssa oli peräti neljä ruotsalaista edustajaa eli Arne Ljungqvist ja Gunilla Lindberg henkilökohtaisella mandaatilla sekä Pernilla Wiberg urheilijoiden valitsemana edustajana.  Petersson oli KOK:n vuoden 2016 kesäkisojen arviointikomiteassa. Peterssonin KOK-kausi päättyi vuonna 2012 hänen täytettyään 70 vuotta.
George Whitefield Chadwick

George Whitefield Chadwick
George Whitefield Chadwick (13. marraskuuta 1854 – 4. huhtikuuta 1931) oli yhdysvaltalainen säveltäjä. Hän kuului Amy Beachin, Arthur Footen, Edward MacDowellin, John Knowles Painen ja Horatio Parkerin ohella Boston Six -ryhmään. Hänen teostensa joukossa on oopperoita, kolme sinfoniaa ja viisi jousikvartettoa.
Chadwick opiskeli paitsi kotimaassaan, myös Saksassa. Hänen opettajiensa joukossa olivat Carl Reinecke, Salomon Jadassohn ja Josef Rheinberger. Hän toimi paitsi säveltäjänä, myös urkurina ja kapellimestarina. Hän nousi New England Conservatoryn johtoon vuonna 1897.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:George Whitefield Chadwick
Graeme Sharp

Graeme Sharp vuonna 2018.
Graeme Sharp (s. 16. lokakuuta 1960 Glasgow, Skotlanti) on skotlantilainen, vuosina 1980–1998 aktiviisesti pelannut jalkapalloilija ja nykyinen valmentaja. Hänen pelipaikkansa oli keskushyökkääjä.
Sharp pelasi 1980–1991 Evertonissa, johon hän siirtyi 200 000 euron siirtosummalla Dumbartonista. Evertonin kanssa hän voitti FA Cupin vuonna 1984, Englannin Valioliigan kausina 1984–1985 ja 1986–1987, FA Community Shieldin kausina 1984–1985, 1985–1986, 1986–1987 ja 1987–1988 sekä Cup-voittajien cupin kaudella 1984–1985. Hän pelasi yhteensä 506 liigaottelua, joissa hän teki 168 maalia ja syötti 22 kertaa. Englannin valioliigassa hän pelasi 55 ottelua ja teki niissä 16 maalia. Evertonin lisäksi Sharp edusti Oldham Athleticia ja Bangor Cityä.
Sharp debytoi Skotlannin A-maajoukkueessa toukokuussa 1985 ja teki joukkuessa 1 maalin pelattuaan 12 ottelua. Hän kuului joukkueen kokoonpanoon vuoden 1986 maailmanmestaruuskilpailuissa.
Sharp valmensi Oldham Athleticia 37 ottelussa ja myöhemmin Bangor Cityä 2 ottelussa. Viimeisimpänä hän toimi Evertonin johtajana.
Göran Portin

Anders Göran Portin (10. toukokuuta 1929 Kokkola – 20. lokakuuta 2001 Helsinki) oli suomalainen juristi. Hän toimi pitkään oikeusneuvoksena Korkeimmassa oikeudessa. Hän valmistui lainopin kandidaatiksi 1952 ja lisensiaatiksi 1953. Hän on oikeustieteen tohtori Helsingin yliopistosta vuodelta 1963. Hän opetti Ruotsalaisessa kauppakorkeakoulussa 1954–1964.
Teokset

Lagbok för affärslivet, Rättsvetenskapliga institutionen vid Svenska handelshögskolan, 1959;  toim. Portin, Göran & Curt Olsson,
Om köpares dröjsmål med särskild hänsyn till mora accipiendi, Söderström, 1962 (Ekonomi och samhälle , ISSN 0424-7256 ; 7) väitöskirja
Om reklamation vid köp av lös egendom (föredrag, hållet vid Juridiska föreningens i Finland årsmöte den 13 december 1956), Rättsvetenskapliga institutionen vid Svenska handelshögskolan, 1957
Sagt och skrivet, tal och artiklar, Lakimiesliiton kustannus, 2001
Portin, Göran & Curt Olsson, Spörsmål rörande ägareförbehål, Rättsvetenskapliga institutionen vid Svenska handelshögskolan, 1961
GP2 Italian Grand Prix 2007

|  GP2 Italian Grand Prix 2007 |
| --- | --- |
 9. osakilpailu 11 osakilpailusta kaudella 2007. 

Päivämäärä:  8. syyskuuta 2007
Sijainti:  Autodromo Nazionale Monza, Monza, Italia
Rata:  Moottorirata   5,793 km

Lauantain kilpailu
Pituus:  32 kierrosta
Sää:   Aurinkoinen
Paalupaikka
Kuljettaja:   Giorgio Pantano
Talli:  Campos Grand Prix
Aika:  1.30,546
Nopein kierros
Kuljettaja:   Giorgio Pantano
Talli:  Campos Grand Prix
Aika:  1.31,442 (kierroksella 28)
Palkintokoroke
Voittaja:   Giorgio Pantano  (Campos Grand Prix)
Toinen:   Luca Filippi  (Super Nova Racing)
Kolmas:   Timo Glock  (iSport International)
Sunnuntain kilpailu
Pituus:  21 kierrosta
Sää:   Aurinkoinen
Paalupaikka
Kuljettaja:  {{{{{paalulta lähtijän maa genetiivissä2}}} lippu}} {{{paalulta lähtijä2}}}
Talli:  {{{paalulta lähtijän talli2}}}
Aika:  {{{paaluaika2}}}
Nopein kierros
Kuljettaja:   Adam Carroll
Talli:  FMS International
Aika:  1.31,595 (kierroksella 18)
Palkintokoroke
Voittaja:   Timo Glock  (iSport International)
Toinen:   Luca Filippi  (Super Nova Racing)
Kolmas:   Bruno Senna  (Arden International)
GP2 Italian Grand Prix 2007 oli GP2-kauden 2007 yhdeksäs osakilpailu, joka ajettiin 8.–9. syyskuuta Monzan moottoriradalla Italiassa. Kilpailu ajettiin Formula 1:sten Italian GP:n ohessa.
Lauantain kilpailun voitti paalupaikalta startannut Campoksen Giorgio Pantano. Sunnuntain kilpailun voitti iSportin Timo Glock.
Tulokset > Aika-ajot

| Sija | Nro | Kuljettaja | Talli | Aika | Ero |  |  |
| --- | --- | --- | --- | --- | --- | --- | --- |
| 1. | 25 |  Giorgio Pantano | Campos Grand Prix | 1.30,546 |  |  |  |
| 2. | 2 |  Lucas di Grassi | ART Grand Prix | 1.30,879 | +0,333 |  |  |
| 3. | 24 |  Vitali Petrov | Campos Grand Prix | 1.30,879 | +0,333 |  |  |
| 4. | 22 |  Kazuki Nakajima | DAMS | 1.30,941 | +0,395 |  |  |
| 5. | 9 |  Adam Carroll | Petrol Ofisi FMS International | 1.30,981 | +0,435 |  |  |
| 6. | 3 |  Alexandre Negrão | Minardi Piquet Sports | 1.31,006 | +0,460 |  |  |
| 7. | 16 |  Luca Filippi | Super Nova International | 1.31,048 | +0,502 |  |  |
| 8. | 5 |  Timo Glock | iSport International | 1.31,090 | +0,544 |  |  |
| 9. | 8 |  Adrian Zaugg | Arden International | 1.31,190 | +0,644 |  |  |
| 10. | 6 |  Andreas Zuber | iSport International | 1.31,202 | +0,656 |  |  |
| 11. | 1 |  Sébastien Buemi | ART Grand Prix | 1.31,219 | +0,673 |  |  |
| 12. | 17 |  Mike Conway | Super Nova International | 1.31,289 | +0,743 |  |  |
| 13. | 4 |  Roldán Rodríguez | Minardi Piquet Sports | 1.31,445 | +0,899 |  |  |
| 14. | 7 |  Bruno Senna | Arden International | 1.31,499 | +0,953 |  |  |
| 15. | 26 |  Borja García | Durango | 1.31,631 | +1,085 |  |  |
| 16. | 15 |  Marcos Martínez | Racing Engineering | 1.31,670 | +1,124 |  |  |
| 17. | 14 |  Javier Villa | Racing Engineering | 1.31,733 | +1,187 |  |  |
| 18. | 27 |  Karun Chandhok | Durango | 1.31,826 | +1,280 |  |  |
| 19. | 23 |  Nicolas Lapierre | DAMS | 1.31,837 | +1,291 |  |  |
| 20. | 12 |  Kōhei Hirate | Trident Racing | 1.31,851 | +1,305 |  |  |
| 21. | 19 |  Ho-Pin Tung | BCN Competicion | 1.31,958 | +1,412 |  |  |
| 22. | 11 |  Ricardo Risatti | Trident Racing | 1.31,971 | +1,425 |  |  |
| 23. | 20 |  Olivier Pla | DPR | 1.32,125 | +1,579 |  |  |
| 24. | 18 |  Markus Niemelä | BCN Competicion | 1.32,314 | +1,768 |  |  |
| 25. | 10 |  Jason Tahincioğlu | Petrol Ofisi FMS International | 1.33,578 | +3,032 |  |  |
| 26. | 21 |  Andy Soucek | DPR | 1.38,111 | +7,565 |  |  |
Lähde:
Tulokset > Lauantain kilpailu

| Sija | Nro | Kuljettaja | Talli | Kierrokset | Aika/Keskeytys | Lähtöruutu | Pisteet |
| --- | --- | --- | --- | --- | --- | --- | --- |
| 1. | 25 |  Giorgio Pantano | Campos Grand Prix | 32 | 55.32,531 | 1 | 10+2+1 |
| 2. | 16 |  Luca Filippi | Super Nova International | 32 | +7,962 | 7 | 8 |
| 3. | 5 |  Timo Glock | iSport International | 32 | +9,681 | 8 | 6 |
| 4. | 7 |  Bruno Senna | Arden International | 32 | +13,572 | 14 | 5 |
| 5. | 27 |  Karun Chandhok | Durango | 32 | +18,393 | 18 | 4 |
| 6. | 14 |  Javier Villa | Racing Engineering | 32 | +19,179 | 17 | 3 |
| 7. | 1 |  Sébastien Buemi | ART Grand Prix | 32 | +20,436 | 11 | 2 |
| 8. | 11 |  Ricardo Risatti | Trident Racing | 32 | +25,100 | 22 | 1 |
| 9. | 18 |  Markus Niemelä | BCN Competicion | 32 | +25,604 | 24 |  |
| 10. | 23 |  Nicolas Lapierre | DAMS | 32 | +26,156 | 19 |  |
| 11. | 10 |  Jason Tahincioğlu | Petrol Ofisi FMS International | 32 | +27,113 | 25 |  |
| 12. | 24 |  Vitali Petrov | Campos Grand Prix | 32 | +27,897 | 3 |  |
| 13. | 2 |  Lucas di Grassi | ART Grand Prix | 32 | +1.13,136 | 2 |  |
| 14. | 3 |  Alexandre Negrão | Minardi Piquet Sports | 31 | +1 kierros | 6 |  |
| Kesk. | 19 |  Ho-Pin Tung | BCN Competicion | 21 | Pyörähdys | 21 |  |
| Kesk. | 6 |  Andreas Zuber | iSport International | 17 | Kolari (Soucek) | 10 |  |
| Kesk. | 21 |  Andy Soucek | DPR | 17 | Kolari (Zuber) | 26 |  |
| Kesk. | 9 |  Adam Carroll | Petrol Ofisi FMS International | 17 | Ulosajo | 5 |  |
| Kesk. | 4 |  Roldán Rodríguez | Minardi Piquet Sports | 13 | Ulosajo | 13 |  |
| Kesk. | 12 |  Kōhei Hirate | Trident Racing | 3 | Pyörähdys | 20 |  |
| Kesk. | 26 |  Borja García | Durango | 1 | Ulosajo | 15 |  |
| Kesk. | 8 |  Adrian Zaugg | Arden International | 0 | Kolari | 9 |  |
| Kesk. | 17 |  Mike Conway | Super Nova International | 0 | Kolari | 12 |  |
| Kesk. | 20 |  Olivier Pla | DPR | 0 | Kolari | 23 |  |
| Kesk. | 15 |  Marcos Martínez | Racing Engineering | 0 | Vaihdelaatikko | 16 |  |
| DSQ | 22 |  Kazuki Nakajima | DAMS | 32 | Hylättiin | 4 |  |
Lähde: